นายกฯ ยันกลางเดือนหน้าได้รัฐบาลใหม่แน่นอน แย้มอาจมีรายชื่อหลุดโผ!
นายกฯ ยันกลางเดือนหน้าได้รัฐบาลใหม่แน่นอน แย้มอาจมีรายชื่อหลุดโผ!
นายกฯ ยันกลางเดือนหน้าได้รัฐบาลใหม่แน่นอน แย้มอาจมีรายชื่อหลุดโผ
25 มิ.ย. 2562

พล.อ.ประยุทธ์ จันทร์โอชา นายกรัฐมนตรี กล่าวภายหลังการประชุมคณะรัฐมนตรี (ครม.) โดยยืนยันว่า ภายในกลางเดือนหน้าจะมีรัฐบาลใหม่แน่นอน โดยขณะนี้อยู่ในระหว่างขั้นตอนการตรวจสอบคุณสมบัติโดยเลขาธิการครม.เป็นผู้ดำเนินการ และย้ำว่าทันเวลาแน่นอน พร้อมเปรยว่าตอนนี้แม้จะตั้งรัฐบาลได้ แต่ก็มีคนจ้องล้มอยู่
ทั้งนี้ นายกรัฐมนตรี ปฏิเสธตอบคำถามว่า จะทูลเกล้าฯ รายชื่อคณะรัฐมนตรีใหม่ก่อนไปร่วมประชุม G20 ที่ประเทศญี่ปุ่น หรือ ภายหลังการประชุม
นายกรัฐมนตรี ตอบคำถามว่าในส่วนของพรรคร่วมรัฐบาลจะมีรายชื่อหลุดโผหรือไม่ว่า “มันก็คงมีบ้างมั้ง ก็มีอยู่ 36 ตำแหน่งนั้นแหละ ถ้ามันจะได้เพิ่มมันก็อยู่ใน 36 ตรงนี้ รัฐมนตรีหลักถ้ามีการควบ ก็มาเป็นรัฐมนตรีช่วย ยอดมันมี 36 อาจจะมีคนมากกว่านั้น เพราะซ้ำ 3 คนหรือเปล่า เพราะฉะนั้นถ้าไม่ได้เป็นรัฐมนตรีก็เป็นส.ส.ทำงานในสภานั่นแหละ”